David Pommer

David Pommer (s. 8. maaliskuuta 1993) on itävaltalainen yhdistetyn hiihtäjä. Pommer edustaa SV Innsbruck Bergisel Tirol -seuraa.

Pommer debytoi maailmancupissa tammikuussa 2013 Seefeldin normaalimäen kilpailussa ollen 45:s. Avauspisteensä hän saavutti joulukuussa 2015 sijoittuen Ramsaun normaalimäen kilpailussa sijalle 25. Parhaimmillaan hän on ollut kymmenes Kuusamossa marraskuussa 2016. Continental Cupista Pommer on saavuttanut kaksi osakilpailuvoittoa.

Pommer saavutti vuonna 2012 nuorten MM-kilpailuista kultaa joukkuekilpailusta. Lahden MM-kilpailuissa 2017 hän sijoittui suurmäen Gundersen-kilpailussa kahdeksanneksi.

 Lähteet 

Luokka:Itävaltalaiset yhdistetyn hiihtäjät
Luokka:Vuonna 1993 syntyneet
Luokka:Elävät henkilöt